laion/Wikipedia-Exotic huggingface dataset:
Jautakiai

Jautakiai (žemaidi Jautakē) on küla Leedus Mažeikiai rajoonis Tirkšliai vallas. Jautakiai asub Venta jõe kaldal. Osaliselt ulatuvad külla Natura 2000 alad Venta jõe org ja Venta keskjooks. Külas on hüdroelektrijaam. Jautakiai nimi tuleneb isikunimest Jautakis. Küla on esmakordselt mainitud aastal 1738. Arheoloogiliste uuringute kohaselt võib siiski arvata, et see on järjepidevalt asustatud esimesest aastatuhandest saadik. Muinsuskaitse all on Jautakiai Stulpinase vesiveski. Selle rajas insener Napoleonas Stulpinas. Veski on kahekorruseline konstruktivistlik mansardkorrusega hoone. Selle juurde kuulub ka maakividest pais Venta jõel. Hoonet kaunistavad tellistest karniisid ja rosetid. Veski tegutses aastani 1946, seejärel muudeti see hüdroelektrijaamaks. Aastal 1977 rajati sinna Mažeikiai kompressoritehase puhkebaas. Selle käigus ehitati ümber veskilikud konsoolid ja erker. Aastal 2004 taastati paisjärv ja hüdroelektrijaam. Pärast erastamist avati hoones restoran. Jautakiaisse jääb Venta jõe kaldal asuv linnamägi koos selle juures asuva asulakohaga. See kompleks oli kasutusel I aastatuhandest XIII sajandini. Sealses asulakohas on ligi pooleteist meetri paksune kultuurikiht. Pilale nime kandva linnuse hoov on kolmnurkne, 45 meetri pikkune ja 4–15 meetri laiune. Seda piirab 1,5 meetri kõrgune ja 17 meetri laiune vall. Arheoloogilistel uurimistel avastati, et selle rinnatist oli kohati tugevdatud kividest müüriga, säilinud olid ka puidust palisaadi jäänused. Nõlvad on läänes kaheksa meetri kõrgused, mujal on linnamäe kõrguseks 13–15 meetrit. Linnust on piiranud vallikraav, kuigi idas on Venta jõgi selle minema uhtunud. Põhjas oli see nelja meetri laiune ja pooleteist meetri sügavune, ka oli sel küljel linnusehoovist kuus meetrit madalamal asuv terrass. Ka teistel külgedel oli vallikraav pooleteist meetri sügavune – läänes nelja meetri laiune, lõunas kolme meetri laiune. Linnusehoovil on meetri paksune kultuurikiht. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ J. Stankus. Jautakių (Mažeikių raj.) piliakalnio ir gyvenvietės tyrinėjimai 1975 metais // Archeologiniai tyrinėjimai Lietuvoje 1974 ir 1975 metais., 1978. – Lk. 28 – 31. Vandens malūnas, vad. Stulpino Jautakių piliakalnis su gyvenviete Jautakių piliakalnio su gyvenviete gyvenvietė Jautakių piliakalnio su gyvenviete piliakalnis, vad. Pilale, Pilies kalnu Küla portaalis vietoves.Lt Küla Mažeikiai piirkonna entsüklopeedias
Kerem Demirbay

Kerem Demirbay (sündinud 3. juulil 1993 Hertenis) on Saksamaa jalgpallur, kes mängib poolkaitsjana Türgi kõrgliigaklubis Galatasaray. Ta alustas klubikarjääri Saksamaal. Aastatel 1999–2007 kuulus ta Schalke 04 noortesüsteemi, hiljem klubidesse Dortmundi Borussia ja SG Wattenscheid 09. Hooajal 2012/13 mängis ta Dortmundi Borussia reservmeeskonnas Saksamaa tugevuselt kolmandas liigas. 2013. aastal liitus ta Saksamaa kõrgliigaklubiga Hamburger SV, mille põhimeeskonnas sai ta hooajal 2013/14 Saksamaa kõrgliigas kirja kolm mängu. Hooajal 2014/15 oli ta laenul Saksamaa esiliigaklubis 1. FC Kaiserslautern ja hooajal 2015/16 Düsseldorfi Fortunas, mille meeskonnas lõi ta Saksamaa esiliigas 22 mänguga 10 väravat. Aastatel 2016–2019 kuulus Demirbay Saksamaa kõrgliigaklubi TSG 1899 Hoffenheimi ja 2019–2023 Leverkuseni Bayeri ridadesse. 2023. aasta augustis sõlmis ta kolmeaastase lepingu Galatasarayga. Aastatel 2011–2013 mängis Demirbay Türgi noortekoondistes. 2017. aastal kuulus ta Saksamaa jalgpallikoondisse FIFA konföderatsioonide karikaturniiril, mille viimases alagrupimängus lõi ta värava Kameruni vastu. Pärast seda turniiri pole ta Saksamaa koondises aga enam kordagi mänginud. "Galatasaray'a hoş geldin Kerem Demirbay!". Galatasaray S.K. 3. august 2023. Vaadatud 3. augustil 2023.
Kruciai

Kruciai (žemaidi Krucē) on küla Leedus Mažeikiai rajoonis Tirkšliai vallas. Kruciai asub Venta jõe kaldal. Osaliselt ulatuvad külla Natura 2000 alad Venta jõe org ja Venta keskjooks. Küla nimi tuleneb isikunimest Krucys. Kruciais on kaks kalmistut. Küla on esmakordselt mainitud aastal 1661 (Kruki, Kruce). 26. aprillil 1915 vallutasid küla saksa väed, kes röövisid külaelanikelt hobused ja loomasööda, tapsid sealsete majapidamiste loomad, võõrandasid toidukraami ja sundisid külarahva öösel endi heaks kaevikuid kaevama. Aastal 1960 rajati külla tellisetehas, mis reorganiseeriti aastal 1963 Mažeikiai linavabrikuks. Aastal 1962 rajati külla kolhoosidevaheline linnuvabrik. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Auš. Karas Lietuvoje. Tirkšliai // Lietuvos ūkininkas. - 1915. - Nr. 25. - Lk. 226. Küla portaalis vietoves.Lt Küla Mažeikiai piirkonna entsüklopeedias
1983. aasta NSV Liidu meistrivõistlused rahvusvahelises kabes

XXIX NSV Liidu meistrivõistlused rahvusvahelises kabes peeti Tallinnas 1983.
Nathan Collins

Nathan Michael Collins (sündinud 30. aprillil 2001 Leixlipis) on Iirimaa jalgpallur, kes mängib kaitsjana Inglismaa Premier League'i klubis Brentford ja Iirimaa jalgpallikoondises. Ta alustas jalgpallitreeninguid Iirimaal Dublini noorteklubis Cherry Orchard F.C. 2016. aasta jaanuaris liitus ta Inglismaa klubiga Stoke City. Klubi põhimeeskonnas debüteeris ta Inglismaa esiliigas 9. aprillil 2019 mängus Swansea City vastu. 2021. aasta juunis sõlmis ta nelja-aastase lepingu Inglismaa kõrgliigaklubiga Burnley. Inglismaa kõrgliigas tegi ta debüüdi 2. oktoobril 2021 mängus Norwich City vastu. Järgmise aasta 6. aprillil lõi ta Inglismaa kõrgliiga mängus värava Evertoni vastu ja 21. aprillil värava Southamptoni vastu, kuid Burnley lõpetas hooaja 18. kohaga ja langes kõrgliigast välja. 2022. aasta juulis sõlmis ta viieaastase lepingu Inglismaa kõrgliigaklubiga Wolverhampton Wanderers. Üleminekusumma oli 20,5 miljonit naelsterlingit, mis tegi Collinsist läbi aegade kalleima Iirimaa jalgpalluri. 2023. aasta juulis siirdus ta 23 miljoni naelsterlingi eest Brentfordi. Sellega sai Collins Brentfordi läbi aegade kallimaks ostuks. Iirimaa jalgpallikoondises tegi Collins debüüdi 12. oktoobril 2021 sõprusmängus Katari vastu. Koondisekarjääri esimese värava lõi ta 14. juunil 2022 UEFA Rahvuste Liiga mängus Ukraina vastu. "Collins Joins Clarets". Burnley F.C. 24. juuni 2021. "Nathan completes Burnley switch". Stoke City F.C. 24. juuni 2021. Stone, Simon. "Nathan Collins: Wolves sign defender from Burnley for £20.5m". BBC Sport. Vaadatud 12. juulil 2022. "Nathan Collins to become the most expensive Irish player ever when he completes €24million move to Wolves". Irish Independent. 11. juuli 2022. Vaadatud 12. juulil 2022. "Brentford transfer news: Nathan Collins completes £23m club-record transfer to Bees from Wolves". Sky Sports (inglise). 4. juuli 2023. Vaadatud 4. juulil 2023. https://www.transfermarkt.com/nathan-collins/nationalmannschaft/spieler/469050 (vaadatud 2.2.2024)
Morten Hjulmand

Morten Blom Due Hjulmand (sündinud 25. juunil 1999 Kastrupis) on Taani jalgpallur, kes mängib kaitsva poolkaitsjana Portugali kõrgliigaklubis Lissaboni Sporting ja Taani jalgpallikoondises. Noorena kuulus ta Taani klubisse FC København. 2018. aastal liitus ta Austria kõrgliigaklubiga Mödlingi Admira Wacker ning kuulus kohe alates hooajast 2018/19 klubi põhikoosseisu. 2021. aasta jaanuaris sõlmis ta nelja-aastase lepingu Itaalia esiliigaklubiga Lecce. 2022. aastal tõusis ta klubiga Itaalia kõrgliigasse. 2023. aasta augustis sõlmis ta viieaastase lepingu Lissaboni Sportinguga. Taani jalgpallikoondises tegi Hjulmand debüüdi 7. septembril 2023 EM-i valikmängus San Marino vastu. "HJULMAND IN GIALLOROSSO" (itaalia). Lecce. 16. jaanuar 2021. "Sporting confirma chegada de Hjulmand por 18 milhões de euros" (portugali). Público. 13. august 2023. Vaadatud 13. augustil 2023. https://www.transfermarkt.com/morten-hjulmand/nationalmannschaft/spieler/461496 (vaadatud 2.2.2024)
Bruno Méndez

Bruno Méndez Cittadini (sündinud 10. septembril 1999 Montevideos) on Uruguay jalgpallur, kes mängib kesk- või paremkaitsjana Mehhiko kõrgliigaklubis Toluca ja Uruguay jalgpallikoondises. Ta alustas klubikarjääri kodulinnaklubis Montevideo Wanderers, mille meeskonnas debüteeris ta Uruguay kõrgliigas 2017. aastal. 2019. aasta veebruaris sõlmis ta nelja-aastase lepingu Brasiilia kõrgliigaklubiga Corinthians. 2021. aasta juulis läks ta üheks aastaks laenule teise Brasiilia kõrgliigaklubisse, Internacional. 2024. aasta jaanuaris liitus ta Hispaania kõrgliigaklubiga Granada. Ta lõi 17 mänguga Hispaania kõrgliigas kaks väravat, kuid Granada lõpetas hooaja 2023/24 liigas viimasel kohal ja langes esiliigasse. 2024. aasta juulis liitus ta Tolucaga. 2019. aasta juunioride maailmameistrivõistlustel, kus Méndez jõudis Uruguay kuni 20-aastaste koondisega kaheksandikfinaali, oli ta koondise kapten. Uruguay rahvuskoondises tegi ta debüüdi 16. novembril 2018 sõprusmängus Brasiilia vastu. Pärast 2019. aasta novembrit kutsuti ta uuesti Uruguay koondisse alles 2023. aasta juunis. "Zagueiro Bruno Méndez assina com o Timão". Sport Club Corinthians Paulista. 28. veebruar 2019. Vaadatud 15. märtsil 2019. "Bruno Méndez, nuevo jugador del Granada CF" (hispaania). Granada CF. 26. detsember 2023. Vaadatud 27. detsembril 2023. "Toluca anunció al nuevo líder de su defensa: Él es Bruno Méndez" (hispaania). 9. juuli 2024. Vaadatud 9. juulil 2024. https://www.transfermarkt.com/bruno-mendez/nationalmannschaft/spieler/552912 (vaadatud 2.2.2024)
Mary Moraa

Mary Moraa (sündinud 15. juunil 2000) on Keenia keskmaajooksja, 800 meetri jooksu maailmameister. Ta võistles noorteklassides peamiselt 400 meetri jooksus. 2017. aasta noorte maailmameistrivõistlustel võitis ta 400 meetri jooksus hõbemedali. 2021. aastal otsustas ta keskenduda 800 meetri jooksule. Olümpiamängudel Tokyos sai ta poolfinaalis ajaga 2.00,47 15. koha. 2022. aasta maailmameistrivõistlustel Eugene'is võitis Moraa 800 meetri jooksus isikliku rekordiga 1.56,71 Athing Mu ja Keely Hodgkinsoni järel pronksmedali. Rahvaste Ühenduse mängudel Birminghamis edestas ta Hodgkinsoni ja Laura Muiri ning võitis kulmedali ajaga 1.57,07. 2023. aasta maailmameistrivõistlustel Budapestis tuli Moraa 800 meetri jooksus isikliku rekordiga 1.56,03 maailmameistriks. Hooaja lõpus tuli ta 800 meetri jooksus ka Teemantliiga üldvõitjaks. Väljas Sees Allikas: Rahvusvaheline Kergejõustikuliit Mary Moraa Rahvusvahelise Kergejõustikuliidu kodulehel (inglise)
Johann Heinrich von Rosenkampff

Johann Heinrich von Rosenkampff (surnud 1723) oli Rosenkampffide aadlisuguvõsast pärit Rootsi sõjaväelane ja major, kes osales Põhjasõjas. Ta oli Vana-Kariste mõisa rentnik. Johann Heinrich von Rosenkampff sündis Johann Riesenkampffi (hiljem aadeldatud von Rosenkampffiks) peres. Ta astus Karjala ratsarügementiga, kus oli algul alamohvitser ja hiljem lipnik. Samas auastmes oli ta ka Turu jalaväerügemendis. Hiljem edutati ta seal leitnandiks. 1700. aastal liitus ta Schlippenbachi tragunirügemendiga, 1702. aastal edutati ta seal majoriks. Hiljem liikus ta Adam Ludwig Lewenhaupti armee koosseisus Ukrainasse. 1709. aastal alistus ta Perevolotšna all. Ta naasis Liivimaale 1722. aasta veebruaris ning suri järgmisel aastal. Johann Heinrich von Rosenkampff abiellus Anna Dorothea von Lodega. Abielust sündis Reinhold Johann von Rosenkampff. Jung, Jaan (1893). Halliste ja Karksi kirikute ja kihelkondade ajalugu: Halliste kiriku 25-aastase juubileumi mälestuseks 29. okt. 1892. Lk 53. "Rosenkampf". TAB 2. Vaadatud 03.02.2024. "Karl XII:s officerare. Biografiska anteckningar". Rosenkampff, Johan Henrik. Vaadatud 03.02.2024. "Johann Heinrich von Rosenkampff". Vaadatud 03.02.2024.
Päikeseprintsess

"Päikeseprintsess" (Princesse du Soleil) on prantsuse kirjaniku Antoine B. Danieli eepiline romaan, inka triloogia esimene raamat. Raamat räägib erilise siniste silmadega inka printsessi Anamaya kujunemisloo inka hõimude ja valgete inimeste vaheliste lahingute taustal.
Rait Pärg

Rait Pärg (2. juuni 1966 Pärnu – 31. jaanuar 2024) oli eesti skulptor. Ta õppis 1981–1985 Tartu Kunstikoolis kivi kunstilise töötlemise erialal ning 1981–1987 Eesti Riiklikus Kunstiinstituudis skulptuuri erialal. Aastal 1994 lõpetas Tallinna Kunstiülikooli magistratuuri skulptuuri erialal. Raimond Valgre mälestusmärk Pärnus Rääma kooli vilistlaste pink Vallikraavivaht Pärnus taies J. K. Alpinismiklubi rändauhind parimale alpinistile "Suri Raimond Valgre mälestusmärgi looja skulptor Rait Pärg". Pärnu Postimees. 2. veebruar 2024. Vaadatud 4. veebruaril 2024. "Suri skulptor Rait Pärg". Err.ee. 3. veebruar 2024. Vaadatud 3. veebruaril 2024. "Rait Pärg". Eesti Kujurite Ühenduse veebileht. Vaadatud 3. veebruaril 2024. Skulptuuri eriala vilistlased 1948–2010
Lubikrohv

Lubikrohv on valmistatud lubjast, liivast ja veest ning seda kasutatakse sageli välis- ja siseviimistlustöödel. See on keskkonnasõbralik, hea aurupermeaablusega ja sobib eriti hästi vanade hoonete renoveerimiseks.
Tadelakt

Tadelakt on traditsiooniline Maroko krohvimaterjal, mis on valmistatud lubjast ja looduslikest mineraalidest. Seda kasutatakse sageli niiskete ruumide, nagu vannitoad ja köögid, viimistlemiseks, kuna see on veekindel ja vastupidav.
Paberkrohv

Paberkrohv on kergelt pahteldatav ja ülevärvitav krohvimaterjal, mis koosneb tavaliselt tsellulooskiust. Seda kasutatakse tihti seinte katmiseks ja nende välimuse parandamiseks enne tapeetimist või värvimist.
Kaseiinkrohv

Kaseiinkrohv on traditsiooniline krohvimaterjal, mis on valmistatud kaseiinist, lubjast ja liivast. See annab sileda ja mati viimistluse ning on eriti vastupidav ja hingav.
Paschasius Radbertus

Paschasius Radbertus (785–865), ka Ratbertus, oli Karolingide aja teoloog, benediktlaste ordu munk ja Corbie kloostri abt. Tema tuntuimaks ja mõjukaimaks teoseks on 831. aasta paiku kirjutatud "De Corpore et Sanguine Domini", mis käsitleb armulauasakramendi olemust. Paschasius Radbertus on katoliku kiriku pühak, kelle kanoniseeris 1073. aastal paavst Gregorius VII. Tema mälestuspäev on 26. aprill. Paschasius Ratbertus, S. (4). - Vollständiges Heiligen-Lexikon. - zeno.org St. Paschasius Radbertus. - Catholic Encyclopedia Paschasius Ratbertus, S. (4). - Vollständiges Heiligen-Lexikon. - zeno.org St. Paschasius Radbertus. - Catholic Encyclopedia
Rahvusvaheline kuldse retriiveri päev

Rahvusvahelist kuldse retriiveri päeva tähistatakse alates 2012. aastast. Kuigi see tõug oli tegelikult olemas juba üle 100 aasta, enne kui talle anti ametlik päev selle tähistamiseks. See tähtpäev on loodud Kristen Shroyeri poolt ja 3. veebruar valiti riiklikuks kuldse retriiveri päevaks, kuna see oli tema enda kuldse retriiveri sünnipäev. "National Golden Retriever Day – February 3, 2024". nationaltoday.com.
Kirjutaja

Kirjutaja ehk skriiba (ladina keeles scriba) on elukutseline tekstide kirjapanija suulise dikteerimise järgi või kirjaliku teksti kopeerija. Inimühiskonnas on kirjutaja elukutse sisu, tähendus ja tähtsus mitu korda muutunud. Kirjutajad olid olemas juba vanades kõrgkultuurides, kus nende tööks oli kirja panna ja nii tuleviku jaoks säilitada religioosseid tekste, seadusi, valitsejate ja usujuhtide korraldusi, äri- ja erakirju ning majanduse arvepidamist. Elukutselise kirjutaja ameti tähtsus hakkas vähenema kirjaoskuse üldise levikuga ja masintrüki leiutamisega. Jumalalaeka kvartal. - KesKus, oktoober 2013 Eessõna. - Ajalooline Ajakiri 2008
1984. aasta NSV Liidu meistrivõistlused rahvusvahelises kabes

XXX NSV Liidu meistrivõistlused rahvusvahelises kabes peeti Arhangelskis 1984. aastal. Teist aastat järjest tuli NSV Liidu tšempioniks Aleksandr Dõbman.
Ulrich Brasche

Ulrich Brasche (25. november 1909 Kullamaa – 1. detsember 1984 Malloco, Tšiili) oli Eesti lendur ja purilendur. Ulrich Brasche sooritas lennueksami Tallinna Õhuasjanduse Ühingu juures ja sai Eestis kolmanda inimesena piloodiloa. Ulrich lõpetas 1931. aastal õpingud Rossitteni purilennukoolis Saksamaal. 1932. aastal ehitas Brasche Viljandis kaks purilennukit, millest teist, täiuslikumat, sai õhku tõmmata ka mootorlennuki slepis. Brasche purilennuk registritunnusega ES-UBA oli Baltimaades esimene purilennuk üldse, mis vastupidavuselt kannatas mootorlennuki slepis õhku tõmmata. 1938. aastal poliitiline olukord Eestis muutus. Nooremad baltisakslased pettusid üha enam Eesti elukorralduses, õhkkond lausa kubises ebatervetest kahtlustustest. "Arvan, et peame midagi kõvasti muutma," sõnas isa (Ulrich), kui ta töölt koju tuli ja porised saapad jalast võttis. "Siinne olukord läheb järjest hullemaks. Ametnikud ei andnud luba importida varuosi (omnibusside ehitamiseks). Nad ei taha, et me käsi käiks hästi. Kuhu iganes ei lähe, on vastus ikka ei isegi mitte võib-olla." Pärast lühikesi ja väga ebameeldivaid kohtumisi Eesti võimuesindajatega otsustati 1938. aastal, et tuleb ära sõita. Samal aastal lahkus Ulrich Brasche koos abikaasa ja kolmeaastase tütrega Eestist. Tema isa Arvid Leopold Brasche oli Kullamaa ja Piirsalu koguduse õpetaja ning vanaisa Johann Heinrich Brasche oli Saarde ja Tallinna Toompea Kaarli koguduse õpetaja. Rhona Brasche Villanueva. Minu rändurielu: teekond õnneni. Wana Wiljandi 2023, lk 38 ja 39. Rhona Brasche Villanueva. Minu rändurielu: teekond õnneni. Wana Wiljandi 2023, lk 39 Jaanika Kressa. “Ungern-Sternbergid – Fellini viimane parunipere teenimatult unustatud”. Kultuur ja Elu, 3/2012. Õhusõitja Ulrich Brasche värvirikas elu Geni
Krookus

Krookus (Crocus) on üle 200 liigiga taimeperekond võhumõõgaliste (Iridaceae) sugukonnas. Aianduses on krookuseid kultiveeritud vähemalt 16. sajandist. Esineb nii sügisel kui kevadel õitsevaid liike. Rohkem on tuntud safrankrookus (Crocus sativus), kelle emakasuudmetest toodetakse kõige hinnalisemat vürtsi safranit. 1 kg kuivatatud safrani tarvis tuleb korjata umbes 140 000 õit. Levinumad liigid on veel kuldõieline krookus (Crocus chrysanthus), kuldkollane krookus (Crocus flavus), Sieberi krookus (Crocus sieberi), dalmaatsia krookus (Crocus tommasinianus) ja kevadine krookus (Crocus vernus). Krookuse säilitusorganiks on sibulmugul. Kerndorff, Helmut; Pasche, Erich; Hapske, Dörte (2016). "The Genus Crocus (Liliiflorae, Iridaceae): Taxonomical Problems and How to Determine a Species Nowadays?" (PDF). Zoologisch-Botanische Datenbank/Zoological-Botanical Database. Vaadatud 3. veebruaril 2024. Harris, Stephen. "Crocus species". The Oxford University Herbaria. Vaadatud 3. veebruaril 2024.
Tirkšliai küla

Tirkšliai on küla Leedus Mažeikiai rajoonis Tirkšliai vallas. Küla moodustati aastal 2018. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo
Maide

Maide on perekonnanimi. Tšaadis oli perekonnanime Maide kandjaid 2014. aastal üle 1820 isiku. Keenias oli sellenimelisi isikuid üle 300 ja Nigeerias üle 230. 2023. aasta 1. jaanuari seisuga oli Eestis perekonnanimi Maide 139 inimesel: 64 mehel ja 75 naisel. Perekonnanimede levikult oli Maide meeste puhul 1503. kohal ja naiste puhul 1379. kohal. Kõige levinum oli perekonnanimi Maide vanuserühmas 50–54, kus neid on 10 000 elaniku kohta 1,60. Nimi oli kõige sagedasem Lääne maakonnas, kus sellist nime kandis maakonna 10 000 elaniku kohta 7,26 inimest. 19. sajandi algul pandi pärisorjusest vabastamise käigus talupojale Pärnumaal Halliste kihelkonnas Vana-Kariste mõisavallas nimeks Maide. Nimede eestistamisel võeti perekonnanimi Maide aastatel 1935–1940 kasutusele isikute poolt, kelle nimi oli varem Alapert, Biedermann, Grigorjev, Köbler, Madisson, Maider, Maikäfer, Mailovski, Maitok (2), Marli (3), Martenson, Martin, Martinson (3), Mattiisen, Meister, Mikmann, Minkovez, Minkovitz (2), Moormann, Moosberg, Müllerson, Mumm, Niimann, Roland ja Thalbach. Helmi Maide, eesti majandusteadlane (1926–2014) Hugo Maide, eesti kalandus- ja merendustegelane (1932–2020) Jaan Maide, eesti sõjaväelane (1884–1945) Johannes Maide, eesti looduskaitsetegelane (1893–1944) Johannes-Eduard Maide, eesti vaimulik (1911–?) Maret Maide, eesti kirjastaja ja tõlkija (1942–) Priit Maide, eesti ettevõtja (1963–) Vilve Maide, eesti dirigent (1973–) Maide Surnames. Vaadatud 4. jaanuar 2024. Statistikaamet: Nimede statistika Vaadatud 4. veebruar 2024. Onomastika andmebaas. Nimede panemine: Maide. Onomastika andmebaas. Nimede eestistamine: (uus nimekuju): Maide. Maide statistikaameti andmebaasis
Perenelle Flamel

Perenelle Flamel (1320–1397) oli 14.–15. sajandil Pariisis elanud kirjutaja Nicolas Flameli abikaasa, kes sai tuntuks oma heategevusega. 17. sajandil tekkinud legendides peetakse teda alkeemikuks nagu tema abikaasatki. Tema järgi on nimetatud tänav Pariisis, rue Pernelle. Perenelle'i sünnikohast ega noorusest pole midagi teada. Ta abiellus Nicolas Flameliga 1368. aastal kahekordselt leseks jäänuna ja eelmiste abikaasade vara pärijana. Paaril ei olnud järeltulijaid. Pühendunud katoliiklastest abielupaar annetas heldekäeliselt oma vara kirikutele ja varjupaikadele ning lasi ehitada majasid vaestele; on teada, et Pernelle tellis kirikusse skulptuure, ja Nicolas jätkas tava seda pärast naise surma. Abielupaar on kujutatud donaatoritena palvetamas Saint-Jacques-de-la-Boucherie kiriku portaali tümpanonil püha Jakobuse jalgade ees nende 1389. aastal rahastatud reljeefil. Perenelle suri 1397. aastal ja jättis abikaasale 5300 Toursi naela; summa on dokumenteeritud kohtuvaidluse tõttu Perenelle'i õe ja õemehe vahel.
Lėteniai

Lėteniai (ka Leteniai, žemaidi Lietenē) on küla Leedus Mažeikiai rajoonis Tirkšliai vallas. Osaliselt ulatub külla Natura 2000 ala Venta jõe org. Külas on kalmistu, tegutseb külaselts. Lėteniai keskel seisavad kolm vana aita, neist üks on ehitatud aastal 1820. Lėteniai nimi tuleneb sõnast lėtas (aeglane). Kohalik rahvas räägib aga, et üks esimesi küla elanikke oli mees nimega Urbonas, kelle käsi oli hirmasti moondunud, oli suisa käpp (letena). Tema järgi hakati küla Leteniaiks kutsuma. Küla on esmakordselt mainitud aastal 1640. Varasemast asustusest annavad tunnistust kaks külas asuvat tumulust. Neist leiti maailmasõdade eel potikilde, põlenud luid, tööriistu ja vaskmünte. Leidude saatus on teadmata. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Gajutė Abelkienė. Bendruomenės siekis - gyvas ir gražus kaimas // Būdas žemaičių. - 2013. Nr. 85. - Lk. 8.  Lėteniai – pildid, videod ja helifailid Wikimedia Commonsis Küla portaalis vietoves.Lt Küla Mažeikiai piirkonna entsüklopeedias
Rakitse mõis

Rakitse mõis (saksa k. Rakkitse) oli Uue-Kariste mõisa karjamõis, mis asus Pärnumaal ning jääb tänapäeval Viljandi maakonda Halliste kihelkonda. Karjamõisa aladel moodustus ka endine Rakitse küla. Karjamõisa peahoone on lihtne ühekorruseline puithoone. Mõisa majandushooned kuulusid Halliste kolhoosile, peahoone oli eravalduses. 2021. aasta algul pandi peahoone koos lähedalolevate majandushoonetega müüki. "Saksa-Eesti kohanimed" (PDF). Lk 209. Vaadatud 03.02.2024. "Halliste kihelkond". Vaadatud 03.02.2024. "ENSV RIIKLIK EHITUSKOMITEEKULTUURIMÄLESTISTE RPI – EESTI NSV mõisaarhitektuur" (PDF). Vaadatud 03.02.2024. "Pildid: Mulgimaal müüakse soodushinnaga talu, kus saab kohe sees elada". Kodugeenius. 13.01.2021. Vaadatud 03.02.2024.